**Εγγραφή πρωτοετών φοιτητών 2023-2024, Πανεπιστημίου Πατρών**

Ενεργοποιήθηκε σήμερα 31.08.2023 η πρώτη φάση της εγγραφής των επιτυχόντων των Πανελλαδικών Εξετάσεων έτους 2023 και της ειδικής κατηγορίας των πασχόντων από σοβαρές παθήσεις στις Σχολές και τα Τμήματα της Τριτοβάθμιας Εκπαίδευσης, η οποία θα πραγματοποιηθεί ηλεκτρονικά, μέσω του Πληροφοριακού Συστήματος Ηλεκτρονικών Εγγραφών 2023, του Υπουργείου Παιδείας, Θρησκευμάτων και Αθλητισμού (ΥΠΑΙΘΑ) στην ηλεκτρονική διεύθυνση <https://eregister.it.minedu.gov.gr> κατά το διάστημα από, **Πέμπτη 31 Αυγούστου 2023 έως και Παρασκευή 8 Σεπτεμβρίου 2023.**

**Κατά το ίδιο διάστημα, οι επιτυχόντες με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης,** οφείλουν να αποστείλουν με ταχυμεταφορά (courier) ή να καταθέσουν αυτοπροσώπως στη Γραμματεία του Τμήματος / Σχολής επιτυχίας τους σχετική βεβαίωση, ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή Έβρου. Αν έχουν μετεγγραφεί σε άλλο Δήμο άλλης περιοχής, τότε πρέπει να αποστείλουν ή να καταθέσουν αυτοπροσώπως όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρων Νομών.

Οι επιτυχόντες της ειδικής κατηγορίας **των πασχόντων από σοβαρές παθήσεις, μετά την ηλεκτρονική τους εγγραφή στην εφαρμογή του ΥΠΑΙΘΑ, οφείλουν να** καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής **τα δικαιολογητικά που αναφέρονται στη σχετική ανακοίνωση του** Υπουργείου Παιδείας, Θρησκευμάτων και Αθλητισμού

**Περισσότερες πληροφορίες μπορείτε να βρείτε στην ανακοίνωση του ΥΠΑΙΘΑ** <https://www.minedu.gov.gr/news/56288-30-08-23-ilektroniki-eggrafi-epityxonton-stin-tritovathmia-ekpaidefsi> **καθώς και στην ιστοσελίδα του Πανεπιστημίου Πατρών** <https://www.upatras.gr/foitites/protoeteis/>, την οποία σας παροτρύνουμε να ελέγχετε τακτικά.

Στη συνέχεια οι επιτυχόντες θα πρέπει να εγγραφούν ηλεκτρονικά στην ειδική εφαρμογή του Πανεπιστημίου Πατρών. Η διαδικασία αυτή θα ξεκινήσει μετά την ολοκλήρωση της πρώτης φάσης. Όταν ξεκινήσει, θα υπάρξει νέα ανακοίνωση.